**SINTEZA**

**obiecțiilor și propunerilor/recomandărilor**

**(structurată pe articole sau puncte din proiect)**

**la proiectul de hotărâre**

**„Cu privire la înaintarea propunerilor de modificare a Codului electoral și a legislației conexe”**

*(Capitolul 4. ASIGURAREA MATERIALĂ A DESFĂŞURĂRII*

*ALEGERILOR ŞI FINANŢAREA CAMPANIILOR ELECTORALE)*

|  |  |  |  |  |
| --- | --- | --- | --- | --- |
| **Conținutul articolelor/ punctelor din proiectul prezentat spre avizare și coordonare** | **Participantul la avizare (expertizare)/**  **consultare publică** | **Nr.**  **obiecției/ propunerii/**  **recomandării** | **Conținutul obiecției/**  **propunerii/recomandării** | **Argumentarea autorului proiectului** |
| II. Obiecții și propuneri la articolele/punctele din proiect | | | | |
| **Articolul 38.** Asigurarea mijloacelor necesare pentru desfăşurarea alegerilor  (1) Cheltuielile legate de pregătirea şi desfăşurarea alegerilor și **referendumurilor** se suportă de la bugetul de stat.  (2) Cheltuielile pentru pregătirea și desfășurarea alegerilor și **referendumurilor** sunt parte integrantă a bugetului Comisiei Electorale Centrale.  **(3) Comisia Electorală Centrală estimează cheltuielile pentru pregătirea şi desfăşurarea alegerilor și referendumurilor, aprobă prin hotărâre devizul estimativ de cheltuieli. Devizul cuprinde separat cheltuielile pentru activitatea Comisiei Electorale Centrale, pentru activitatea Centrului de instruire continuă în domeniul electoral, precum și pentru activitatea consiliilor electorale de circumscripție, inclusiv cheltuielile prevăzute în condițiile alin. (4) și (5), în funcție de tipul scrutinului organizat.**  **(4) Centrul de instruire continuă în domeniul electoral estimează cheltuielile aferente activității de instruire în perioada electorală și le prezintă comisiei pentru aprobare în condițiile alin. (3).**  **(5) Finanţarea consiliilor electorale de circumscripţie se efectuează din contul bugetului de stat în limita stabilită de Comisia Electorală Centrală. Modul de distribuire şi de folosire a mijloacelor financiare alocate se stabileşte de Comisia Electorală Centrală în baza devizului de cheltuieli aprobat pentru fiecare consiliu electoral.**  **(6) Hotărârea privind aprobarea devizului estimativ de cheltuieli se remite, într-un termen cât mai scurt de la adoptare, autorităților de resort în vederea asigurării mijloacelor financiare necesare organizării și desfășurării alegerilor.**  **(7) Mijloacele financiare nevalorificate pentru organizarea și desfășurarea alegerilor se restituie la bugetul de stat.** | A.O „Promo-LEX” | 1 | *La alin. (5)*, ***se obiectează*** că nu este reglementată explicit finanțarea consiliul electoral de circumscripție electorală de nivelul al doilea, din moment ce aceasta va avea statut permanent, spre deosebire de consiliul electoral al circumscripției electorale de nivelul întâi. | ***Nu se acceptă***.  Modificările propuse vizează modul general de finanțare a activității consiliilor electorale de circumscripție, *în perioada electorală* (ca organ colegial) indiferent de tipul alegerilor. Finanțarea activității de bază a consiliului electoral de circumscripție în perioada „extraelectorală” cade sub incidența art. 23 alin. (2) din Codul electoral „*Aparatul Comisiei Electorale Centrale*” și art. 24 din același cod „*Finanțarea Comisiei Electorale Centrale*”, ori se propune ca președintele CECE (care urmează să activeze permanent) să fie membru al Aparatului Comisiei Electorale Centrale. |
| dna. Alina Russu | 2 | ***Se recomandă***, ca particularitățile privind estimarea cheltuielilor pentru secțiile de votare din regiunea Transnistriană să se regăsească la art. 38 și nu la art. 31 sau art. 32. | ***Se acceptă***. |
| **Articolul 381. Responsabilități privind gestionarea mijloacelor financiare alocate pentru alegeri și referendumuri**   1. **Organele electorale sunt responsabile de utilizarea eficientă a mijloacelor financiare alocate pentru alegeri și referendumuri conform destinației și în limitele bugetare aprobate, fiind responsabile de asigurarea disciplinei bugetar-financiare potrivit cadrului normativ privind ținerea evidenței contabile și raportarea financiară.** 2. **Particularitățile evidenței contabile a cheltuielilor pentru organizarea și desfășurarea alegerilor și referendumurilor, inclusiv responsabilitățile președinților consiliilor electorale de circumscripție privind ţinerea evidenţei contabile și raportarea financiară asupra gestionării mijloacelor financiare alocate, sunt prevăzute într-o instrucțiune aprobată de Comisia Electorală Centrală.** 3. **Preşedintele Comisiei Electorale Centrale organizează şi implementează sistemul de management financiar şi control intern şi poartă răspundere managerială pentru administrarea mijloacelor financiare alocate pentru alegeri și referendumuri.** 4. **Directorul Centrului de instruire continuă în domeniul electoral dispune de mijloacele financiare alocate pentru activitățile de instruire și informare în perioada electorală, fiind responsabil de gestionarea eficientă a acestora.** 5. **Președintele consiliului electoral de circumscripție este ordonatorul resurselor financiare alocate consiliului respectiv, fiind responsabil de gestionarea eficientă a mijloacelor financiare alocate pentru alegeri.**   **(6) Încălcarea disciplinei și responsabilităților bugetar-financiare privind gestionarea mijloacelor financiare alocate alegerilor atrage după sine răspunderea juridică în conformitate cu legislația.** | CICDE | 3 | *La alin. (4)*, ***se propune*** substituirea cuvântul „*informare*” prin cuvântul „*educare*”. | ***Se acceptă parțial***.  ***Notă\*****: aliniatul (4) va avea următorul cuprins*:  „(4) Directorul Centrului de instruire continuă în domeniul electoral dispune de mijloacele financiare alocate pentru activitățile de instruire, educare și informare în perioada electorală, fiind responsabil de gestionarea eficientă a acestora”. |
| **Articolul 39.** **Principiile de finanţare a activităţii grupurilor de iniţiativă, a concurenților electorali şi a participanţilor la referendum**  **Finanţarea, precum şi susţinerea materială sub orice formă a activităţii grupurilor de iniţiativă, a campaniilor electorale ale concurenţilor electorali şi participanţilor la referendum se realizează cu respectarea următoarelor principii:**   1. **Legalităţii, prin respectarea prevederilor prezentului cod și ale cadrului legal conex;** 2. **Egalităţii de şanse, inclusiv sub aspectul dimensiunii de gen și al respectării egalității pentru persoanele cu nevoi speciale, după caz;** 3. **Transparenţei veniturilor şi cheltuielilor, prin prezentarea și publicarea rapoartelor privind finanțarea campaniilor electorale și grupurilor de inițiativă în mod corect și obiectiv de către concurenții electorali, grupurile de inițiativă, candidații independenți și participanții la referendum;** 4. **Independenței grupurilor de inițiativă, candidaților independenți, concurenților electorali și participanților la referendum față de donatori;**   **e) Integrității campaniei electorale prin desfășurarea unei campanii electorale corecte.** | UN Women | 4 | *La lit e) și f)* ***se propune****:*  e) Integrității campaniei electorale prin desfășurarea unei campanii electorale corecte, **lipsite de discurs sexist și de ură**.  f) Egalităţii de şanse, inclusiv sub aspectul dimensiunii de gen și al respectării egalității **pentru grupurile din grupurile sub-reprezentate** persoanele cu nevoi speciale, după caz; | ***Se acceptă parțial.***  litera e) va avea următorul cuprins:  „e) Integrității campaniei electorale prin desfășurarea unei campanii electorale corecte, **lipsite de discurs sexist și de ură**”.  Cât prvește propunerea de modificare a lit. f), reținem că aceasta nu este clară. |
| **Articolul 40.** **Susținerea materială de către stat a campaniilor electorale**  **(1) Susținerea materială de către stat a campaniilor electorale se realizează prin subvenții de la bugetul de stat acordate partidelor politice în corespundere cu Legea nr. 294/2007 privind partidele politice, timp gratuit de emisie, credite fără dobândă și alte forme prevăzute de legislația în vigoare.**  **(2) Credite fără dobândă nu se acordă partidelor și altor organizații social-politice care beneficiază de alocații din bugetul de stat.**  **(3) În cadrul oricărui tip de alegeri, cu excepția referendumurilor, Comisia Electorală Centrală stabilește prin hotărâre cuantumul creditului fără dobândă ce poate fi acordat concurenților electorali.**  **(4) În cazul alegerilor parlamentare și celor locale, cuantumul creditelor fără dobândă se stabilește pentru partide, alte organizații social-politice, blocuri electorale și separat pentru candidații independenți, indiferent de numărul candidaților înregistrați și/sau al funcțiilor eligibile pentru care candidează. În cazul alegerilor prezidențiale, cuantumul creditului fără dobândă se stabilește în mărime unică pentru toți concurenții electorali.**  **(5) Regulamentul privind modul de acordare a creditelor fără dobândă concurenţilor electorali în vederea desfăşurării campaniei electorale se aprobă de Ministerul Finanţelor.**  **(6) Primirea creditelor de la bugetul de stat se face numai prin intermediul unui mandatar financiar, desemnat în acest scop de concurentul electoral. Mandatarul poate fi persoană fizică sau persoană juridică înregistrată la Ministerul Finanţelor, care răspunde solidar cu concurentul electoral care l-a desemnat. Cererea de acordare a creditului se depune la Ministerul Finanţelor.**  **(7) Creditele primite de la stat se sting, complet sau parţial, de către stat, în funcţie de numărul total de voturi valabil exprimate pentru concurentul electoral în circumscripţia electorală respectivă. Suma de bani, determinată prin împărţirea sumei creditului la numărul de alegători care au participat la votare, apoi prin înmulţirea rezultatului obţinut cu numărul de voturi valabil exprimate pentru concurentul electoral respectiv, urmează a fi stinsă de la bugetul de stat.**  **(8) Concurentul electoral care şi-a retras candidatura este obligat să restituie creditul alocat din bugetul de stat pentru desfăşurarea campaniei sale electorale în termen de 2 luni de la retragerea candidaturii.**  **(9) Partidele, alte organizații social-politice, blocurile electorale și candidații independenți vor restitui creditele fără dobândă în cuantumul determinat conform alin. (7) în termen de 3 luni de la data alegerilor.**  **(10) Prevederile alineatelor (2)-(9) nu se aplică grupurilor de inițiativă și participanților le referendum.**  **(11) Partidele politice care au constituit grupuri de inițiativă și/sau au desemnat candidați în alegeri, beneficiare de subvenții de la bugetul de stat, au dreptul sa transfere în conturile bancare cu mențiunea „Fond electoral”/„Destinat grupului de inițiativă” echivalentul a 50% din sumele alocate din bugetul de stat, respectând plafonul general la nivel național al mijloacelor financiare ce pot fi transferate pentru fiecare tip de alegeri.** | A.O „Promo-LEX” | 5  6  7  8 | 1) *La alin. (1)*, autorul propunerii ***consideră*** că mijloacele proprii acumulate de partidele politice din subvenții de la bugetul de stat, nu pot fi considerate ca susținere a campaniei electorale de către stat, pe motiv că aceste finanțe deja sunt ale partidelor.  Totodată, autorul propuneriiconsideră necesar expunerea într-un alineat nou a modalității de susținere materială sub forma timpului gratuit de emisie, cu referire la art. 69 și 70 din Codul electoral.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (2)*, autorul propuneriiconsideră că condiționarea creditelor fără dobândă de beneficierea de subvenții de la bugetul de stat este discriminatorie și încalcă principiul egalității șanselor. Astfel, se menționează că unele partide politice beneficiază de subvenții de la bugetul de stat, care, anual, nu depășesc suma de 2 000 lei. Privarea acestor partide politice de dreptul de a contracta credite fără dobândă, limitează posibilitățile acestora de a organiza campanii electorale. Prin urmare, ***se recomandă*** excluderea prevederilor alin. (2).  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (7)*, autorul propunerii menționează că în formula actuală a sumei creditului primit de la stat și stins de către stat (preluată în noul proiect) nu este luată în considerație ipoteza desfășurării alegerilor în două tururi de scrutin și participării concurentului care a luat creditul la cel de-al doilea tur de scrutin.  În acest sens, ***se recomandă*** ca norma să fie completată în mod corespunzător pentru reglementarea situației descrise mai sus.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *La alin. (11)*, autorul propunerii susține dezvoltarea celorlalte mecanisme de susținere financiară a concurenților, fiind însă necesară justificarea celor 50% propuse.  În același timp, ***se recomandă*** ca limitarea în cauză să fie detaliată și să fie identificate răspunsuri la următoarele întrebări/situații privind:  a) partidele politice vor putea transfera câte 50% pentru grupul de inițiativă și 50% pentru fondul electoral sau plafonul respectiv se stabilește cumulativ pentru grupuri de inițiativă și pentru campania electorală?  b) echivalentul a 50% din sumele alocate din bugetul de stat poate constitui o sumă mult prea mare, ori partidele politice primesc subvenții lunar, având posibilitatea să adune banii respectiv în cont. Prin urmare, este posibilă acumularea sumelor respective timp de 3-4 ani și utilizarea acestora pentru alegeri – caz în care 50% din această sumă ar constitui, de fapt, subvențiile de la stat primite timp de cel puțin 1,5 ani. Prin urmare, considerăm necesară specificarea exactă a termenului de acordare a subvențiilor (de exemplu, 50% din sumele alocate din bugetul de stat timp de 12 luni consecutive până la ziua alegerilor).  c) în cazul blocurilor electorale, limita de 50% este valabilă pentru fiecare partid/membru al blocului, sau e cumulativă pentru toți membrii/partidele din care este format blocul?  d) Care e limita în cazul alegerilor locale noi și a referendumurilor locale? | ***Nu se acceptă***.  Prin aliniatul propus se enumeră câteva forme de susținere financiară, cu referire și la alte forme de finanțare prevăzute de legislație. Pe de altă parte, pentru a asigura conformitatea normelor, ar fi necesar ca fiecare formă de finanțare a partidelor politice să fie inclusă separat în Cod, cu referire și la alte prevederi. Mai mult, aspectul indicat de autorul propunerii în esență reprezintă o formă indirectă de finanțare, în cazul utilizării banilor din subvenții în cadrul perioadei electorale.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Proiectul aliniatului (7) a fost completată cu textul „*celui mai mare rezultat a voturilor valabil exprimate*”, rezultat care poate fi raportat fie la primul tur de scrutir, fie la al doilea, după caz.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă.***  În primul rând, stabilirea unui procent minim sau maxim reprezintă o oportunitate politică a legislativului. Propunerea dată urmărește scopul asigurării aplicării prevederilor art. 28 alin. (21) din Legea nr. 294/2007 privind partidele politice, care prevede: „20% din valoarea alocațiilor anuale de la bugetul de stat vor fi utilizate în scopul promovării și încurajării participării femeilor în procesle politice și electorale, iar 10% din valoarea alocațiilor primite vor fi utilizate pentru promovarea și încurajarea tunerilor în procesul politic și electoral”.  În al doilea rând, modul de utilizare în alegeri a sumei de „cel mult 50%” din sumele alocate din bugetul de stat, va rămâne la discreție partidului politic/blocului electoral, cu condiția ca sumele utilizate să nu depășească plafonul general stabilit pentru fiecare tip de alegeri. |
| **Articolul 401. Compensarea cheltuielilor aferente organizării și desfășurării alegerilor**   1. **În cazul în care depune cererea de demisie până la expirarea termenului de 12 luni de la data adoptării hotărârii de validare a mandatului, Președintele Republicii Moldova sau primarul ales compensează cheltuielile legate de organizarea și desfășurarea alegerilor.** 2. **Prevederile prezentului articol nu se aplică în cazul cererilor de demisie depuse pe motiv de boală și, respectiv, de imposibilitate a exercitării funcției de demnitate publică.** 3. **Cuantumul mijloacelor financiare ce urmează a fi compensate în condițiile prezentului articol se stabilește prin hotărâre a Comisiei Electorale Centrale.** 4. **Cheltuielile aferente organizării și desfășurării alegerilor urmează a fi compensate de candidatul ales la funcția de Președinte al Republicii Moldova sau de primar. În cazul în care candidații aleși au fost desemnați de partide, alte organizații social-politice sau blocuri electorale, cheltuielile vor fi compensate de către acestea. În cazul partidelor și altor organizații politice care primesc alocații din bugetul de stat, cuantumul cheltuielilor stabilite se vor reține din suma alocațiilor în temeiul hotărârii Comisiei Electorale Centrale.** | CICDE | 9 | ***Se propune*** introducerea aliniatului (5) cu următorul cuprins:  „(*5) Mecanismul de calcul al cheltuielilor ce urmează a fi compensate se stabilește prin hotărârea Comisiei Electorale Centrale*”. | ***Se acceptă***. |
| A.O  „Promo-LEX” | 10  11  12 | ***Comentariul general al autorului propunerii:***  Autorul propunerii este rezervat în privința oportunității si aplicabilității acestui articol, atât ce ține de procedură, cât și de termenul invocat.  Acesta consideră necesar efectuarea unei analize privind numărul de mandate în care aleșii au renunțat fără temei la funcția obținută cel puțin pentru ultimele 2 – 3 scrutine electorale locale.  Astfel, sunt mai multe dezavantaje decât avantaje.  Printre riscurile implicate se menționează:  1. Prin aceasta propunere se instituie practic o obligație de a munci cel puțin 12 luni. Această obligație este și mai anevoioasă în cazul primarului care nu are susținerea consiliului.  2. Ar fi destul de complicat punerea în executare a unei asemenea decizii de restituire a banilor, deoarece nu este clar cu ce patrimoniu răspund Președintele și primarul. Dacă nu are mijloace financiare să restituie, ce se întâmplă? Poți sa-i urmărești orice tip de venituri sau nu? În cazul partidelor ar fi ceva mai ușor de urmărit patrimoniu, dar ar apărea întrebarea care este responsabilitatea partidelor pentru toți primarii? Pare un pic disproporționat doar desemnarea candidatului, ca ulterior sa fii obligat sa întorci cheltuielile pentru acesta.  3. Ar fi un factor descurajator pentru partide/candidați independenți de a se lansa în cursele electorale.  4. Ce se întâmplă în situația când persoana conștientizează că nu poate face față cerințelor?  La capitolul oportunități se reține:  1. Aceasta ar responsabiliza atât candidații, cât și partidele care desemnează candidați.  2. Compensarea banilor pentru alegeri.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  În cazul optării pentru păstrarea articolului respectiv, ***se recomandă*** elucidarea aspectelor de mai jos:  1) *La alin. (2)*, ***se recomandă*** ca normele incluse să fie completate cu prevederi care să reglementeze subiectul cu drept de verificare a motivelor reale ale demisiei primarului, și care circumstanțe se încadrează în imposibilitatea exercitării funcției.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (4)*, ***se recomandă*** includerea unor mecanisme pentru punerea în executare a deciziei de obligare de compensare a mijloacelor financiare suportate. Totodată ar trebui prevăzut subiectul cu drept de a urmări executarea deciziei, termenele în care trebuie să fie compensate cheltuielile. În plus, ***se recomandă*** utilizarea aceleiași terminologii în textul codului electoral, or în art. 40 se operează cu noțiunea de subvenții, iar în art. 401 alin. (4) cu noțiunea de alocații. | ***Se ia act de recomandare***.  *Textul articolului va fi revezuit, având în vedere mențiunile autorului recomandării.*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Considerăm că subiectul cu dreptul de verificare a motivelor de demisie a primarului se prezumă din alin. (3), care prevede că Comisia Electorală Centrală va adopta o hotărâre de stabilire a cuantumului mijloacelor financiare ce urmează a fi compensate.  Ulterior, legalitatea hotărârii Comisiei Electorale Centrale va fi verificată de instanță în caz de contestare a acesteia.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***. |
| **Articolul 402.** **Plafonul general al mijloacelor financiare ce pot fi transferate în contul „Fond electoral”/„Destinat grupului de inițiativă”**  **(1) Plafonul general la nivel național al mijloacelor financiare ce pot fi transferate:**   1. **în contul „Fond electoral” al concurentului electoral/participantului la referendum constituie 0,05% din veniturile prevăzute în legea bugetului de stat pentru anul respectiv;** 2. **în contul „Destinat grupului de inițiativă” al grupului de inițiativă constituie 0,01% din veniturile prevăzute în legea bugetului de stat pentru anul respectiv.**   **(2) În cadrul oricărui tip de alegeri/referendum, plafonul general al mijloacelor ce pot fi virate în contul „Fond electoral”/„Destinat grupului de inițiativă” se stabilește prin hotărâre a Comisiei Electorale Centrale.**  **(3) La stabilirea plafonului general al mijloacelor ce pot fi virate în contul „Fond electoral”/„Destinat grupului de inițiativă”, Comisia Electorală Centrală determină coeficientul după formula: plafonul general al mijloacelor financiare pe țară calculat conform alin. (1) se împarte la numărul total de alegători din țară stabilit la data adoptării hotărârii prevăzute la alin. (2).**  **(4) Plafonul general al mijloacelor ce pot fi virate în contul „Fond electoral” al concurentului electoral/participantului la referendum se stabilește de către Comisia Electorală Centrală prin înmulțirea coeficientului stabilit conform alin. (3) la numărul total de alegători din ţară. Plafonul maxim pentru fiecare circumscripţie electorală se determină de către Comisia Electorală Centrală prin înmulţirea coeficientului stabilit la alin. (3) cu numărul de alegători din circumscripţia respectivă. Datele privind numărul de alegători sunt cele stabilite la data adoptării hotărârii comisiei în condițiile alin. (2).**  **(5) Plafonul general al mijloacelor financiare ce pot fi virate în contul „Destinat grupului de inițiativă” se stabilește de către Comisia Electorală Centrală prin înmulțirea coeficientului stabilit la alin. (3) la numărul maxim de semnături necesare a fi colectate de către grupul de inițiativă pentru susținerea unui candidat la o funcție electivă sau pentru inițierea unui referendum.** | A.O „Promo-LEX” | 13 | 1) *La alin. (1), lit. b)*, ***se recomandă*** revizuirea valorii „0,01%” în sensul majorării acesteia. Consideră că plafonul respectiv ar fi prea mic pentru anumite situații. De exemplu, pentru Bălți, suma ar constitui 44 396 lei, ceea ce este puțin – raportat la 5103 semnături necesare a fi colectate. Respectiv, pentru cheltuielile implicate: personal, transport, materiale electorale.  *La alin. (3)*, se recomandă revizuirea acestuia, dat fiind formularea neclară a prevederii. Astfel, pentru stabilirea plafonului general se înmulțește plafonul general cu o cifră.  Se recomandăurmătoarea redacție:  „*La stabilirea plafonului general al mijloacelor ce pot fi virate în contul „Fond electoral”/„Destinat grupului de inițiativă”, Comisia Electorală Centrală determină coeficientul după formula:*   1. *pentru contul ”Fond electoral”, 0,05% din veniturile prevăzute în legea bugetului de stat pentru anul respectiv se împarte la numărul total de alegători din țară stabilit la data adoptării hotărârii prevăzute la alin. (2).* 2. *pentru contul ”* *Destinat grupului de inițiativă”, 0,01% din veniturile prevăzute în legea bugetului de stat pentru anul respectiv se împarte la numărul total de alegători din țară stabilit la data adoptării hotărârii prevăzute la alin. (2).*”   La alin. (4) și (5)*,* se constată că în varianta actuală, nu s-a ținut cont de faptul că contul „*Destinat grupului de inițiativă*” este comun atât pentru plafoanele generale, cât și pentru circumscripții.  La alin. (4), se recomandă următoarea redacție:  „*Plafonul general al mijloacelor ce pot fi virate în contul „Fond electoral”/„Destinat grupului de inițiativă” al concurentului electoral/participantului la referendum se stabilește de către Comisia Electorală Centrală după următoarea formulă:*   1. *pentru contul ”Fond electoral”, coeficientul stabilit conform alin. (3), lit. a) se înmulțește la numărul total de alegători din ţară.* 2. *pentru contul ” Destinat grupului de inițiativă”, coeficientul stabilit conform alin. (3), lit. b) se înmulțește la numărul maxim de semnături necesare a fi colectate de către grupul de inițiativă pentru susținerea unui candidat la o funcție electivă sau pentru inițierea unui referendum*”.   *La alin. (5),*se recomandăurmătoarea redacție:  „*Plafonul maxim pentru fiecare circumscripţie electorală se determină de către Comisia Electorală Centrală după următoarea formulă:*   1. *pentru contul ”Fond electoral”, coeficientul stabilit conform alin. (3), lit. a) se înmulțește la numărul de alegători din circumscripţia respectivă.* 2. *pentru contul ”* *Destinat grupului de inițiativă”, coeficientul stabilit conform alin. (3), lit. b) se înmulțește la numărul maxim de semnături necesare a fi colectate în circumscripţia respectivă de către grupul de inițiativă pentru susținerea unui candidat la o funcție electivă sau pentru inițierea unui referendum*”. | ***Nu se acceptă***.  Considerăm că plafonul 0,05% este mai proporțional pentru concurenți electorali/participanții la referendum.  Formula descrisă corespunde formulei aplicate la moment, doar necesita a fi reglementată în lege.  Propunerile și recomandările au fost luate în calcul la expunerea art. 40/2 într-o redacție nouă. |
| **Articolul 41.** **Condiţiile şi modul de susţinere financiară a grupurilor de inițiativă și a campaniilor electorale**  **(1) Pentru finanţarea activităţii grupurilor de iniţiativă şi a campaniilor electorale pot fi utilizate următoarele surse:**  **a) donații;**  **b) subvenții;**  **c) credite.**  **(2) Finanţarea grupurilor de iniţiativă şi a campaniilor electorale ale concurenţilor electorali/participanților la referendum de către persoane fizice sau juridice se efectuează cu respectarea condiţiilor stabilite de prezentul capitol și de regulamentele privind finanțarea grupurilor de iniţiativă şi a campaniilor electorale, aprobate de Comisia Electorală Centrală.**  **(3) Responsabilitățile privind respectarea condițiilor și modului de susținere financiară a grupurilor de inițiativă sau a campaniilor electorale, privind evidența contribuțiilor și a cheltuielilor efectuate, inclusiv privind întocmirea și prezentarea în termen a rapoartelor asupra finanțării campaniei concurentului electoral/grupului de inițiativă, în condițiile stabilite de prezentul capitol și de actele normative în domeniu, le revin:**  **a) conducătorilor partidelor sau altor organizații social-politice, după caz, altor persoane desemnate conform actelor de constituire a acestora – dacă desemnează candidați în alegeri sau se înregistrează în calitate de participanți la referendum;**  **b) persoanelor cu drept de reprezentare/organelor de conducere ale blocurilor electorale, desemnate conform acordurilor de constituire a acestora – dacă desemnează candidați în alegeri sau se înregistrează în calitate de participanți la referendum;**  **c) candidaților la funcția de Președinte al Republicii Moldova;**  **d) candidaților independenți;**  **e) conducătorilor grupurilor de inițiativă care desemnează și/sau susțin candidații în alegeri sau inițierea unui referendum;**  **f) persoanelor responsabile de finanțele (trezorierii) grupurilor de inițiativă sau ale concurenților electorali/participanților la referendum, confirmate în condițiile art. 41¹.**  **(4) Pentru încălcarea prevederilor prezentului cod și ale altor acte normative în domeniul finanțării grupurilor de inițiativă și a campaniilor electorale, subiecții indicați la alin. (3) pot fi supuși răspunderii juridice, inclusiv celei contravenționale sau penale în conformitate cu legislația.**  **(5) Se interzice finanțarea ori susţinerea materială sub orice formă a activităţii grupurilor de iniţiativă, a campaniilor electorale ale concurenţilor electorali/participanților la referendum de către:**  **a) cetăţenii Republicii Moldova care nu au împlinit vârsta de 18 ani şi cetăţenii în privinţa cărora a fost instituită o măsură de ocrotire judiciară sub forma tutelei;**   1. **persoanele fizice care nu sunt cetăţeni ai Republicii Moldova;** 2. **persoanele anonime sau în numele unor terţi;** 3. **persoanele juridice care, în ultimii trei ani înainte de începerea perioadei electorale, au încheiat contracte de achiziţii publice de lucrări, bunuri sau servicii în sensul** [**Legii nr. 131/2015**](file:///D:\Promo-LEX\AppData\Local\Microsoft\Windows\INetCache\Content.Outlook\AppData\Local\Microsoft\Windows\AppData\Local\Microsoft\Windows\AppData\Local\Microsoft\Windows\Home\AppData\Roaming\Microsoft\Word\TEXT=LPLP20150703131) **privind achiziţiile publice;** 4. **organizaţiile necomerciale, sindicale, asociațiile ori fundațiile din Republica Moldova sau din străinătate, organizațiile de binefacere sau religioase;** 5. **autorităţile publice finanţate de la bugetul public, autorităţile/instituţiile publice la autogestiune, întreprinderile de stat şi societăţile pe acţiuni, ai căror fondatori sunt autorităţile publice centrale şi locale, întreprinderile de stat sau municipale, conform Legii nr.246/2017, sau alte persoane juridice finanţate de la bugetul public sau care au capital de stat, cu excepţia cazurilor în care acordarea de servicii sau susţinerea materială este în mod expres prevăzută de legislaţie;** 6. **persoanele juridice din străinătate, inclusiv cele cu capital străin sau mixt;**   **h) alte state sau organizaţiile internaţionale, inclusiv organizaţiile politice internaţionale.**  **(6) Concurenţilor electorali, participanților la referendum sau grupurilor de inițiativă li se interzice:**  **a) să ofere alegătorilor/susținătorilor bani, bunuri, inclusiv produse alimentare, băuturi alcoolice și produse din tutun, să presteze servicii ori să acorde alte foloase, inclusiv din ajutoare umanitare sau din alte acţiuni de binefacere, în scopul determinării alegătorului/susținătorului să îşi exercite sau să nu îşi exercite drepturile electorale în cadrul alegerilor/referendumurilor;**  **b) să folosească în scopuri personale mijloace financiare virate/încasate în contul „Fond electoral”/„Destinat grupului de inițiativă”;**  **c) să utilizeze mijloace financiare, altele decât din contul „Fond electoral”/„Destinat grupului de inițiativă”;**  **d) să folosească fonduri financiare şi materiale nedeclarate sau să depăşească cheltuielile peste plafonul general stabilit la art. 40²;**  **e) să utilizeze imaginea, mijloacele și bunurile publice, ale autorităţilor/instituţiilor publice la autogestiune, ale întreprinderilor de stat şi societăţilor pe acţiuni, ai căror fondatori sunt autorităţile publice centrale şi locale, ale întreprinderilor de stat sau municipale, conform Legii nr. 246/2017, sau ale societăților care desfășoară activități finanțate din fonduri publice.**  **(7) Sumele primite în condițiile enumerate la alin. (5) și (6) se fac venit la bugetul de stat, în baza unei hotărâri a Comisiei Electorale Centrale. Metodologia de evaluare se aprobă de comisie cu avizul Ministerului Finanțelor.**  **(8) Nu intră în categoria bunurilor prevăzute la alin. (6) lit. a) materialele și obiectele de agitație electorală sau de campanie pentru susținerea candidaților în alegeri/inițierea unui referendum, achitate din contul „Fond electoral”/„Destinat grupului de inițiativă”, ce poartă numele și prenumele candidatului, respectiv denumirea partidului politic, blocului electoral sau grupului de inițiativă, semnele sau simbolurile concurenților electorali/participanților la referendum, precum: afișe, pliante, cărți poștale, calendare, caiete, ilustrate, pixuri, brichete, cutii de chibrituri, insigne, ecusoane, CD-uri, DVD-uri, suporturi de stocare USB, fanioane, stegulețe, cărți, pungi, tricouri, chipiuri, eșarfe, fulare, a căror valoare pentru o unitate nu depășește două unități convenționale în mărimea stabilită de legislația penală.**  **(9) În termen de 5 zile de la începerea perioadei electorale, prestatorii de servicii media sunt obligaţi să dea publicităţii condiţiile în care oferă spaţiu publicitar (inclusiv preţul/minut) şi alte servicii conexe concurenţilor electorali, participanților la referendum sau grupurilor de inițiativă, informând Comisia Electorală Centrală şi Consiliul Audiovizualului. Comisia Electorală Centrală publică aceste informaţii pe pagina sa oficială. În perioada electorală, prestatorii de servicii media sunt obligați să prezinte Comisiei Electorale Centrale săptămânal informația privind veniturile obținute din publicitatea politică/electorală a fiecărui partid politic/bloc electoral/concurent electoral.**  **(10) În termen de 5 zile de la începerea perioadei electorale, agenţiile de publicitate (persoanele juridice), deţinătoare de panori publicitare private, sunt obligate să dea publicităţii condiţiile în care oferă spaţiu publicitar şi alte servicii conexe concurenţilor electorali, participanților la referendum sau grupurilor de inițiativă, informând Comisia Electorală Centrală. Comisia Electorală Centrală publică aceste informaţii pe pagina sa oficială. În perioada electorală, agențiile de publicitate (persoanele juridice), deținătoare de panouri publicitare private, sunt obligate să prezinte Comisiei Electorale Centrale săptămânal informația privind veniturile obținute din publicitatea politică/electorală a fiecărui partid politic/bloc electoral/concurent electoral.**  **(11) Autorităţile şi instituţiile publice au obligaţia să ofere sprijin Comisiei Electorale Centrale şi consiliilor electorale de circumscripţie în activitatea de supraveghere şi control al respectării legislaţiei cu privire la finanţarea grupurilor de inițiativă și a campaniilor electorale ale concurenților electorali/participanților la referendum.** | A.O.  „Promo-LEX” | 14  15  16  17  18  19  20  21  22  23  24  25 | 1) *La alin. (1)*, prin stabilirea strictă a celor 3 surse (donații, subvenții și credite), este restricționată posibilitatea partidelor de a utiliza resursele acumulate în conturile personale, și anume banii proveniți din cotizații și alte surse legale de venit ale partidului – fapt ce ar descuraja colectarea cotizațiilor de membru de către partidele politice. Prin urmare, ***se recomandă*** revizuirea prevederii respective.  ***Se recomandă*** următoarea redacție a aliniatului:  „*Pentru finanțarea activității grupurilor de inițiativă şi a campaniilor electorale pot fi utilizate doar resursele financiare provenite din următoarele surse:*   1. *Donații;* 2. *Credite;* 3. *Mijloacele financiare acumulate în contul bancar curent al partidului politic care a desemnat candidați/participant la referendum (cotizații, donații, subvenții, alte venituri legale)*”.   *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  2) *La alin. (3) lit a)*, ***se propune*** completarea normei după cuvântul „*partidelor*” cu sintagma „*și blocurilor electorale*”. Se evidențiază că în formula propusă în proiect conducătorii blocurilor electorale nu au fost incluși în calitate de subiecți responsabili pentru respectarea condițiilor și modului de susținere financiară a grupurilor de inițiativă sau a campaniilor electorale.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (5*), ***se recomandă*** reglementarea aspectelor ce țin de finanțarea de către persoanele fizice care în ultimii trei ani de zile nu au avut declarate venituri oficiale și modul în care pot fi argumentate/verificate aceste donații.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *Cu referire la alin. (5)* ***se propune*** completarea lit. d) cu textul „sau care au beneficiat de ajutoare de stat în sensul Legii 139/2012 cu privire la ajutorul de stat”. După modelul contractelor de achiziții publice, considerăm că persoanele juridice beneficiare de ajutoare de stat, la fel nu trebuie să se implice în finanțarea campaniilor electorale. Evidențiem că potrivit [Legii 139/2012](https://www.legis.md/cautare/getResults?doc_id=121239&lang=ro), ajutor de stat reprezintă orice măsură de sprijin acordată din resurse de stat sau din resursele unităților administrativ-teritoriale sub orice formă, și conferă beneficiarului un avantaj economic, care nu ar fi fot obținut în condiții normale de piață.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  5) *La alin. (5) lit. h)*, ***se recomandă*** reglementarea deplasărilor în străinătate prin exceptarea acestora de la interdicția finanțării sau prestării serviciilor cu titlu gratuit ori susținerii materiale sub orice formă, direct și/sau indirect, a partidelor politice de către alte state și organizații internaționale, în condițiile în care reprezentanții partidelor politice sunt invitați să participe la întruniri desfășurate peste hotarele țării, cheltuielile legate de deplasare fiind suportate de organizatori.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  6) *La alin. (6) lit. a) și e)*, se menționează că propunerile înaintate nu au tangență cu condițiile de susținere financiară a grupurilor de inițiativă și concurenților electorali. Acestea sunt relevante desfășurării campaniei electorale/agitației electorale.Prin urmare, ***se recomandă*** includerea prevederilor în cauză la articolul actual din cod – art. 52.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  7) *La alin. (6) lit. e)*, ***se recomandă*** următoarea redacție a prevederii:  „*Candidații nu pot utiliza resursele administrative, inclusiv prin lansarea sau participarea la lansarea proiectelor de infrastructură sau a achizițiilor efectuate din bugetul public, utilizarea echipamentelor, mijloacelor și bunurilor publice în perioadele electorale. Autoritățile/instituțiile publice şi cele asimilate acestora, precum și societățile care desfășoară activități finanțate din fonduri publice nu pot transmite/acorda concurenților electorali bunuri publice sau alte favoruri decât pe bază de contract, în condiții de egalitate pentru toți concurenții electorali.*”  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  8) *La alin. (7)*, ***se recomandă*** revizuirea prevederii respective, ori în cazul oferirii alegătorilor unor produse alimentare, băuturi alcoolice (alin. (6) lit a)) sau utilizării imaginii, mijloacelor și bunurilor publice (alin. (6) lit. e)) nu este clar cum ar putea fi apreciate drept sume primite, astfel încât să fie aplicabil alin. (7).  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  9) *La alin. (8),* în cazul în instituirii unei asemenea norme, urmează a fi modificat art. 1811 alin. (3) din Codul penal, prin includerea și a contului „Destinat grupului de inițiativă”, pe lângă ”Fond electoral” existent.  Concomitent, ***se recomandă*** includerea alin. (8) la art. 52, imediat după prevederea privind interzicerea oferirii alegătorilor/susținătorilor bani, bunuri, inclusiv produse alimentare.  10) *La alin. (9),* pentru sporirea transparenței, ***se recomandă*** includerea la finalul alineatului a enunțului „*Comisia Electorală Centrală publică aceste informații pe pagina sa oficială*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  11) *La alin. (10)*, pentru sporirea transparenței, autorul propunerii ***recomandă*** includerea la finalul alineatului a enunțului „Comisia Electorală Centrală publică aceste informații pe pagina sa oficială”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Comentariu general:**  Luând în considerare faptul că în tot capitolul se operează cu sintagma de concurenți electorali, consideră imperativ necesar, revizuirea noțiunii de concurent electoral de la art. 1, așa încât terminologia utilizată în textul Codului să nu excludă aplicabilitatea normelor legale în privința candidaților independenți. În acest sens, evidențiem de exemplu, că unele în norme din acest capitol enumeră în mod separat atât concurenții electorali cât și candidații independenți (art. 39 lit. c), d)), iar majoritatea normelor subînțeleg prin noțiunea de concurenți electorali și candidații independenți.  Pe de altă parte, noțiunea actuală a concurenților electorali, prevede includerea expresă a categoriei de candidați independenți doar în cazul alegerilor parlamentare.  Autorul propunerilor consideră că noțiunea de concurent electoral în cadrul tuturor tipurilor de alegeri trebuie să includă și candidații independenți, iar prevederile Codului electoral, trebuie să utilizeze în mod uniform aceste noțiuni. | ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Responsabilitățile privind respectarea condițiile descrise la alin. (3) de către conducătorii (reprezentanții) blocurile electorale sunt descrise la lit. b) din același aliniat.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  O normă corespunzătoare este dezvoltată la art. 413, care va stabili un plafon ce nu va depăși 30% din venitul anual, înregistrat pentru anul calendaristic precedent.  ***\_***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Aspectul propus de autor se referă prioritar la activitatea curentă a partidului politic, ori în campania electorală este reglementată restricția generală privind implicarea altor state (persoane străine) sau organizații străine în acțiuni de promovare electorală a cocurentului electoral (art. 52 alin. (3) și art. 75 alin. (5) lit. d) din Codul electoral).  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Regulile stabilite prin aliniatul propus, se referă inclusiv la activitatea de colectare a semnăturile de către grupurile de inițiativă.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Prin Art. I din Legea nr. 73/2022 privind modificarea unor acte normative a fost insitutită în Codul electoral definiția noțiunii de „*resurse administrative*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  În norma propusă se menționează că organul electoral, în baza avizului Ministerului Finanțelor, urmează să adopte o metodologie de evaluare a sumelor primite în condițiile alin. (5) și (6).  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Prin Art. II, pct. 2 din Legea nr. 73/2022 privind modificarea unor acte normative a fost completată norma cu membri ai grupului de inițiativă (ca subiecți ai componenței de infracțiune).  ***Nu se acceptă***.  În norma propusă deja se regăsește obligația Comisiei Electorale Centrale de a face publică informația cu privire la condiţiile în care oferă spaţiu publicitar (inclusiv preţul/minut) şi alte servicii conexe.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  În norma propusă deja se regăsește obligația Comisiei Electorale Centrale de a face publică informația cu privire la condiţiile în care oferă spaţiu publicitar (inclusiv preţul/minut) şi alte servicii conexe.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se ia act de comentariul general***. |
| dna. Alina Russu | 26 | *La alin. (1)*, ***se recomandă*** să fie indicate „sursele proprii” ca surse de finanțare. | ***Se acceptă***. |
| dn. Ruslan Codreanu  Partidul Politic „Puterea Oamenilor” | 27 | *La alin. (2)*, ***Se propune*** ca după prima propozițioe să fie introdusă o nouă frază cu următorul cuprins:  „*În cazul grupurilor de inițiativă în susținerea candidaților independenți la alegeri locale, concurentul electoral va anunța Consiliul electoral de circumscripție de nivelul doi despre persoana responsabilă de finanțele sale*”. | ***Se acceptă***. |
| **Articolul 412. Regimul conturilor bancare cu menţiunea „Fond electoral”/„Destinat grupului de inițiativă”**  **(1) Concurentul electoral, participantul la referendum sau grupul de inițiativă, în termen de 3 zile după înregistrare, deschide la bancă un cont cu menţiunea „Fond electoral”/„Destinat grupului de inițiativă”, transferând în el mijloace financiare proprii, precum şi alte mijloace băneşti primite în condiţiile legii de la persoane fizice cetăţeni ai Republicii Moldova ori de la persoane juridice din ţară.**  **(2) Băncile sunt obligate sa deschidă concurentului electoral, participantului la referendum sau grupului de inițiativă un cont cu menţiunea „Fond electoral”/„Destinat grupului de inițiativă” după înregistrarea concurentului electoral, participantului la referendum sau grupului de inițiativă, dar nu mai târziu de 3 zile de la depunerea cererii la bancă. Deschiderea și închiderea conturilor respective este cu titlu gratuit.**  **(3) Contul cu menţiunea „Fond electoral”/„Destinat grupului de inițiativă” poate fi deschis şi până la înregistrarea concurentului electoral, participantului la referendum sau grupului de inițiativă, cu condiţia ca orice încasări, transferuri şi cheltuieli ale mijloacelor bănești de pe acest cont să se facă doar după înregistrarea concurentului electoral, participantului la referendum sau grupului de inițiativă.**  **(4) În decurs de 24 de ore de la deschiderea contului bancar cu menţiunea „Fond electoral”/„Destinat grupului de inițiativă”, concurentul electoral, particpantul la referendum sau grupul de inițiativă informează în scris despre aceasta Comisia Electorală Centrală, sau după caz consiliul electoral de circumscripție, și comunică datele bancare respective.**  **(5) În termen de 3 zile de la înregistrarea sa, concurentul electoral, participantul la referendum sau grupul de inițiativă care nu-şi deschide un cont la bancă cu menţiunea „Fond electoral”/„Destinat grupului de inițiativă” informează în scris despre aceasta Comisia Electorală Centrală, sau după caz consiliul electoral de circumscripție, şi desfăşoară doar activităţi de campanie sau promovare electorală ce nu implică cheltuieli financiare.**  **(6) Partidele politice și blocurile electorale care au desemnat candidați la alegerile locale deschid la bancă un singur cont cu mențiunea „Fond electoral” și propun pentru confirmare la Comisia Electorală Centrală o persoană fizică sau o persoană juridică specializată în oferirea de servicii contabile, responsabilă de finanțe (trezorier) în condițiile art. 41¹. Toate mijloacele financiare aferente finanțării campaniei electorale a candidaților înregistrați din partea partidelor și blocurilor electorale vor fi gestionate prin intermediul acestui cont.**  **(71) În cazul în care în aceeași zi sunt organizate mai multe tipuri de alegeri, concurenții electorali deschid conturi separate pentru fiecare tip de alegeri.**  **(7) Toate cheltuielile pentru activitatea grupurilor de inițiativă și campaniile electorale se efectuează din mijloacele de pe contul cu menţiunea „Fond electoral”/ „Destinat grupului de inițiativă”.**  **(8) Mijloacele financiare din contul cu menţiunea „Fond electoral”/ „Destinat grupului de inițiativă” pot fi utilizate numai după declararea lor la Comisia Electorală Centrală, iar în cazul candidaţilor independenţi în alegerile locale – la consiliul electoral de circumscripţie;**  **(9) Operațiunile de încasare a numerarului și/sau de transferare a mijloacelor bănești în/din contul Fond electoral”/„Destinat grupului de inițiativă” se vor efectua exclusiv în monedă națională.**  **(10) Banca în care sunt deschise conturi cu menţiunea „Fond electoral” /„Destinat grupului de inițiativă” informează în format electronic zilnic Comisia Electorală Centrală, sau după caz consiliul electoral de circumscripție, despre rulajul mijloacelor băneşti și soldul pe conturile bancare respective. Modalitatea de prezentare a informației prevăzute de prezentul alineat se stabilește de Comisia Electorală Centrală și se prezintă inclusiv la cererea comisiei, sau după caz la cererea consiliului electoral de circumscripție. Banca prezintă și documentele referitoare la operaţiunile din conturile bancare respective.**  **(11) Imediat după expirarea termenului acordat pentru colectarea semnăturilor sau finalizarea procesului de colectare a semnăturilor, grupul de inițiativă informează banca despre acest fapt în vederea suspendării operațiunilor la contul „Destinat grupului de inițiativă” și întreprinde acțiunile de închidere a acestui cont conform procedurilor interne ale băncilor.**  **(12) În cazul concurenților electorali și participanților la referendum, ultimele achitări din contul „Fond electoral” se fac în ziua de luni după ziua votării. În ziua imediat următoare de marți, băncile suspendă operațiunile la contul bancar „Fond electoral” și întreprind acțiunile de închidere, sau după caz de suspendare a contului, conform procedurilor interne ale băncilor.**  **(13) Se interzic operațiunile de încasare a numerarului și/sau transferarea mijloacelor bănești în contul „Fond electoral”/„Destinat grupului de inițiativă” după prezentarea raportului final conform prevederilor art. 43.**  **(14) După prezentarea și examinarea rapoartelor finale în condițiile art. 43, concurentul electoral, participantul la referendum sau grupul de inițiativă este obligat sa transfere soldul mijloacelor bănești disponibile pe contul „Fond electoral”/„Destinat grupului de inițiativă” în bugetul de stat și să întreprindă acțiunile de suspendare sau închidere a contului conform procedurilor interne ale băncilor, cu următoarele excepții:**  **a) în cazul grupurilor de inițiativă constituite de partide sau de alte organizații social-politice, soldul neutilizat din contul „Destinat grupului de inițiativă” poate fi transferat la contul bancar al partidului, altei organizații social-politice sau la contul „Fond electoral”, cu notificarea obligatorie a Comisiei despre aceasta, precum și în baza cererii scrise depuse, în termen de 3 zile de la expirarea termenului stabilit la alin. (11), la sucursala băncii unde a fost deschis contul „Destinat grupului de inițiativă”;**  **b) în cazul grupurilor de inițiativă constituite de către cetățeni pentru susținerea candidaților în alegeri, soldul neutilizat din contul „Destinat grupului de inițiativă” poate fi transferat la contul „Fond electoral” al candidatului susținut și înregistrat în calitate de concurent electoral, cu notificarea obligatorie despre aceasta a Comisiei, sau după caz a consiliului electoral de circumscripție, precum și în baza cererii scrise depuse, în termen de 3 zile zile de la expirarea termenului stabilit la alin. (11), la sucursala băncii unde a fost deschis contul „Destinat grupului de inițiativă”;**  **c) în cazul partidelor sau altor organizații social-politice, soldul neutilizat din contul „Fond electoral” poate fi transferat la contul bancar al formațiunii respective, cu notificarea obligatorie a Comisiei despre aceasta, precum și în baza cererii scrise depuse, în termen de 3 zile zile de la expirarea termenului stabilit la alin. (12), la sucursala băncii unde a fost deschis contul „Fond electoral”;**  **d) prevederile lit. a) și c) se aplică corespunzător și blocurilor electorale cu condiția stabilirii procedurii în acest sens în acordurile de constituire a blocurilor electorale.**  **(15) În cazul nerespectării prevederilor alin. (14), Comisia Electorală Centrală, sau după caz consiliul electoral de circumscripție, în termen de 3 zile după expirarea termenului prevăzut la alin. (14) punctele 1-3, poate dispune prin hotărâre închiderea contului cu menţiunea „Fond electoral”/„Destinat grupului de inițiativă” al concurentului electoral, participantului la referendum sau grupului de inițiativă și obligarea băncii la transferarea soldului mijloacelor bănești disponibile pe contul „Fond electoral”/„Destinat grupului de inițiativă” în bugetul de stat, după perceperea tuturor comisioanelor.**  **(16) Din momentul adoptării hotărârii Comisiei Electorale Centrale privind stabilirea turului doi de scrutin sau votării repetate, suspendarea operațiunilor la contul „Fond electoral” va fi anulată de către instituția bancară la cererea concurentului electoral.** | A.O „Promo-LEX” | 28  29  30 | 1) *La alin. (2)*, în privința normei privind obligarea băncilor de deschidere a contului Fond electoral, sau Destinat grupului de inițiativă, ***se recomandă*** consultarea cu Serviciul pentru prevenirea și combaterea spălării banilor, care este responsabil de urmărirea tranzacțiilor suspecte (sau CNA) dar și cu Banca Națională a Moldovei. Astfel, fiind o normă derogatorie, de la normele privind politica de prevenire și combatere a spălării banilor și finanțării terorismului, aceasta inițiativă trebuie consultată cu subiecții care vor aplica legea.  2) *La alin. (71)*, ***se recomandă*** excluderea formatului de cifre prime într-un articol nou. Astfel, 71 va fi 7, actualul 7 – 8, 8 – va fi 9 si așa mai departe.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (12)*, ***se recomandă*** consultarea partidelor privind termenul respectiv: vor reuși, de exemplu, să achite observatorilor până luni, după ziua alegerilor?  Totodată, se evidențiază că prevederea de la alin. (12) nu a fost corelată cu inițiativa privind desfășurarea alegerilor în ziua de sâmbătă.  În plus, dacă va fi păstrată inițiativa privind posibilitatea desfășurării alegerilor în unele secții/ circumscripții în mai multe zile, norma de la alin. (12) ar trebui să prevadă și această situație. | ***Se acceptă***.  Subiectul cu dreptul de inițiativă legislativă va solicita avizarea proiectului de lege de către toate autoritățile competente. Avizele prezentate vor fi analizate, ia proiectul ajustat în funcție de propunerile/obiecțiile înaintate până la înregistrarea proiectului în legislativ.  **Se acceptă**.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Propunerile de moficare a legislației electorale și celei conexe au fost făcute publice pe pagina web oficilă a Comisiei Electorale Centrale la rubrica „Candrul normativ”, subruprica „Transparența decizională”. Astfel, toate partidele politice au avut posibilitatea de a înainta recomandări/obiecții vizavi de propuneril eformulate.  Mai mult, considerăm că acordarea unor 3 zile suplimentare, deopotrivă constituie un avantaj, iar norma propusă a fost corelată inclusiv cu inițiativa de modificare a zilei alegerilor, din duminică în ziua de sâmbătă. |
| **Articolul 413. Regimul donațiilor**   1. **Donaţiile făcute grupurilor de inițiativă, concurenților electorali sau participanților la referendum pot fi de următoarele tipuri:**   **a) donaţii în bani, resursele financiare fiind provenite din activitatea de salariat, de întreprinzător, ştiinţifică sau din cea de creaţie, desfăşurată de către cetăţenii Republicii Moldova atât pe teritoriul Republicii Moldova, cât şi în afara acestuia sau din alte venituri legale;**  **b) donaţii sub formă de proprietăţi, bunuri, mărfuri, obiecte, lucrări sau servicii gratuite sau în condiţii mai avantajoase decât valoarea comercială sau de piaţă. Aceste donaţii sunt reflectate la valoarea lor de piaţă şi se înscriu în limitele donaţiilor prevăzute la alin. (4).**  **(2) Grupurile de inițiativă, concurenții electorali și participanții la referendum, inclusiv partidele politice care au desemnat candidați în alegeri sau au constituit grupuri de inițiativă, au dreptul să accepte donații în bani doar direct pe contul „Fond electoral”/„Destinat grupului de inițiativă”.**  **(3) Partidele politice care au constituit grupuri de inițiativă și/sau au desemnat candidați în alegeri au dreptul să accepte donaţii doar direct pe contul „Fond electoral”/„Destinat grupului de inițiativă”, în conformitate cu regulile stabilite de prezentul cod. Partidul politic poate transfera pe contul „Fond electoral”/„Destinat grupului de inițiativă” mijloacele financiare proprii, deţinute pe contul său la data începerii campaniei electorale sau a perioadei de colectare a semnăturilor, cu condiţia prezentării raportului financiar la Comisia Electorală Centrală în care se indică datele prevăzute la art. 43 alin.(1).**  **(4) Contribuțiile sub formă de donații pot fi făcute de persoane fizice și juridice, cu respectarea restricțiilor stabilite la art. 41 alin.(5), după cum urmează:**   1. **Persoanele fizice:**   **a) au dreptul să doneze în perioada activității grupurilor de inițiativă și/sau în timpul campaniilor electorale sume de până la 6 salarii medii lunare pe economie stabilite pentru anul respectiv;**  **(b) în cazul cetăţenilor Republicii Moldova cu venituri obţinute în afara ţării, plafonul donațiilor nu poate depăşi 3 salarii medii lunare pe economie pe anul respectiv;**  **(c) în cazul cetăţenilor Republicii Moldova cu statut de persoane cu funcţii de demnitate publică, de funcţionari publici, inclusiv cu statut special, sau de angajaţi în organizaţii publice în sensul** [**Legii nr.133/2016**](file:///D:\Promo-LEX\AppData\Local\Microsoft\Windows\AppData\Local\Microsoft\Windows\INetCache\Content.Outlook\AppData\Local\Microsoft\Windows\AppData\Local\Microsoft\Windows\AppData\Local\Microsoft\Windows\Home\AppData\Roaming\Microsoft\Word\TEXT=LPLP20160617133) **privind declararea averii şi a intereselor personale, plafonul donațiilor nu poate depăşi 10% din venitul anual al acestora, totodată, nu poate depăşi 6 salarii medii lunare pe economie stabilite pe anul respectiv;**  **d) pot face donații, în decursul unui an bugetar, unui sau mai multor grupuri de inițiativă, concurenți electorali sau participanți la referendum în limita plafoanelor stabilite la lit. a) – c);**  **e) donaţiile în numerar pot fi efectuate în valoare de până la 1 salariu mediu pe economie stabilit pe anul respectiv. Donațiile oferite în numerar pot fi utilizate doar după depunerea lor pe contul „Fond electoral”/„Destinat grupului de inițiativă”. Procedura de încasare și depunere a donațiilor în numerar se stabilește de Comisia Electorală Centrală;**  **f) donaţiile care depăşesc limita stabilită la lit. f) se vor face exclusiv prin operaţiuni bancare. Donațiile prin operațiuni bancare pot fi efectuate prin intermediul conturilor de card bancar deschise în băncile din țară sau de peste hotare și/sau prin virament (transfer bancar) în contul „Fond electoral”/„Destinat grupului de inițiativă”;**  **2) Persoanele juridice:**  **a) au dreptul să doneze în contul bancar „Destinat grupului de inițiativă” și/sau „Fond electoral”cumulativ până la 12 salarii medii lunare pe economie stabilite pentru anul respectiv;**  **b) pot dona mijloace băneşti pe contul „Fond electoral”/ „Destinat grupului de inițiativă” numai prin transfer, împreună cu o declaraţie pe propria răspundere privind lipsa restricţiilor prevăzute la art. 41 alin. (5) lit. d), f) și g);**  **c) vor prezenta informaţia de la Serviciul Fiscal de Stat despre lipsa datoriilor la bugetele de stat.**  **(5) Donaţiile făcute peste plafoanele stabilite, precum și sumele primite cu încălcarea prevederilor alin. (4) pct. 2), sunt virate în bugetul de stat, în baza hotărârii Comisiei Electorale Centrale.**  **(6)Particularitățile efectuării contribuțiilor sub formă de donații, condițiile și modul de evidență, precum și procedura de raportare a acestora se stabilesc în regulamentele aprobate de Comisia Electorală Centrală.** | A.O  „Promo-LEX” | 31  32  33  34  35  36  37  38 | 1) *La alin. (1) lit. a)*, autorul propunerii ***consideră*** necesară detalierea altor venituri legale.  De asemenea, urmează a fi inclus un aliniat nou în scopul reglementării situației privind donațiile pentru care nu poate fi demonstrată proveniența veniturilor (donațiile efectuate de persoane care cel puțin în ultimii 3 ani de zile nu au avut declarate venituri oficiale).  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (3)*, ***se propune*** substituirea cuvântului „*donații*” cu cuvintele „*donații în bani*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (4) sbpct. (1) lit. a)*, s-ar putea înțelege că plafonul de 6 salarii se referă la plafonul unei singure donații, iar într-o campanie se pot oferi mai multe sume de până la 6 salarii. Astfel ***se recomandă*** excluderea textului “sume de”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *În varianta finală a prevederii alin. (4) sbpct. (1) lit. d)* , în ipoteza că un alegător ar face donații pentru mai mulți concurenți electorali, cu depășirea cumulativă a plafonului stabilit, nu este clar cum va fi remediată situația: de la care candidat/concurent se va reține suma care depășește plafonul? Ce măsuri se vor lua în raport cu donatorul?  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  5) *La alin. (4) sbpct. (1) lit. f)*, în redacția actuală, sunt complet excluse din plafonul donațiilor, donațiile materiale. Prin urmare, ***se recomandă*** următoarea redacție:  „*donațiile care depășesc limita stabilită la lit. e) se vor face exclusiv prin operațiuni bancare și/sau sub formă de proprietăți, bunuri, mărfuri, obiecte, lucrări sau servicii gratuite sau în condiții mai avantajoase decât valoarea comercială sau de piață. Donațiile prin operațiuni bancare pot fi efectuate prin intermediul conturilor de card bancar deschise în băncile din țară sau de peste hotare și/sau prin virament (transfer bancar) în contul „Fond electoral”/„Destinat grupului de inițiativă*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  6) *La alin. (4) sbpct. (2) lit. a)*, în redacția actuală, sunt complet excluse din plafonul donațiilor donațiile materiale. Prin urmare, ***se recomandă*** următoarea redacție:  „*au dreptul să doneze în perioada activității grupurilor de inițiativă și/sau în timpul campaniilor electorale cumulativ până la 12 salarii medii lunare pe economie stabilite pentru anul respectiv*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  7) *La alin. (4) sbpct. (2)*, ***se propune*** includerea după lit. b) – lit. c) cu următorul conținut:  „*pot face donații, în decursul unui an bugetar, unui sau mai multor grupuri de inițiativă, concurenți electorali sau participanți la referendum în limita plafoanelor stabilite la lit. a)*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  8) *lit. c) din proiect va deveni lit. d).* | ***Nu se acceptă***.  Considerăm că norma propusă este una clară, iar orice informație incertă privind donațiile poate fi verificată de către organul electoral.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Noțiunea „donație” din conținutul aliniatului (3) este clară și nu poate crea interpretări eronate.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Pentru cazul încălcării legislației privind donațiile către partide politice/grupurilor de inițiativă/concurenți electorali, se va propune completarea Codului contravențional cu următoarea componență de contravenție:  „Articolul 483 . Finanțarea ilegală a partidelor politice, grupurilor de inițiativă sau a concurenților electorali  (1) Finanțarea ilegală a partidelor politice, grupurilor de inițiativă sau a concurenților electorali de către persoane fizice prin depășirea plafoanelor stabilite de lege sau în numele unor persoane terțe (anonime) sau prin încălcarea regulilor stabilite la art.41 Cod Electoral.  se sancţionează cu amendă de la 30 la 90 de unităţi convenţionale aplicată persoanei fizice sau cu amendă de la 180 la 300 de unităţi convenţionale aplicată persoanei cu funcţie de răspundere.”  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  La norma propusă la alin. (4), subpct. 2) lit a) se referă la plafonul maxim al donațiile admisibile din partea persoanelor juridice, ci nu la careva tipuri de donații.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***. |
| **Articolul 43.** **Rapoartele privind finanţarea activității grupurilor de inițiativă și a campaniilor electorale**  **(1) Partidele politice şi blocurile electorale care desemnează candidați în alegeri, concurenții electorali, participanții la referendum și grupurile de inițiativă, a căror activitate de campanie electorală sau colectare a semnăturilor implică resurse financiare și materiale, prezintă rapoarte care vor conține informații despre veniturile acumulate și cheltuielile efectuate, cu anexarea copiilor de pe documentele primare aferente, conform modelelor și procedurii aprobate de Comisia Electorală Centrală. Modelul rapoartelor privind finanţarea activității grupurilor de inițiativă și a campaniilor electorale se aprobă de către Comisia Electorală Centrală.**  **(2) Toate serviciile şi acţiunile prevăzute la alin.(1), prestate gratuit de persoane fizice şi juridice, precum şi toate acţiunile de voluntariat în perioada de colectare a semnăturilor şi în perioada campaniei electorale a candidatului, concurentului electoral sau participantului la referendum, se evaluează de către aceștia şi se indică obligatoriu în raportul financiar conform procedurii stabilite prin regulamentele aprobate de Comisia Electorală Centrală.**  **(3) În cazul alegerilor parlamentare, prezidenţiale și locale, precum și în cazul referendumurilor indiferent de tipul acestora, partidele politice şi blocurile electorale care desemnează candidați în alegeri, participanții la referendum, grupurile de inițiativă, candidații la funcția de Președinte al Republicii Moldova, precum şi candidaţii independenţi, cu excepția celor prevăzuți la alin. (3), prezintă Comisiei Electorale Centrale rapoartele despre mijloacele băneşti acumulate şi cheltuielile efectuate în campania electorală sau, respectiv, în perioada de activitate a grupurilor de inițiativă, cu respectarea următoarelor termene:**   1. **în termen de 3 zile de la deschiderea contului cu menţiunea „Fond electoral”/„Destinat grupului de inițiativă” şi, ulterior, săptămânal, conform graficului aprobat de Comisie în programul calendaristic;** 2. **în termen de 2 zile după ziua votării (ziua de marți), pentru întreaga campanie electorală (raport final);** 3. **în cazul grupurilor de inițiativă, raportul final pentru întreaga perioadă de activitate a grupului de inițiativă se depune în termen de cel târziu 3 zile de la data prezentării sau, după caz, de la data limită de prezentare a listelor de subscripție către Comisie.**   **(4) Candidaţii independenţi în alegerile locale, precum și grupurile de inițiativă constituite în vederea colectării semnăturilor pentru susținerea acestora, vor prezenta la consiliul electoral de circumscripţie corespunzător rapoartele despre mijloacele băneşti acumulate şi cheltuielile efectuate în campania electorală sau, respectiv, în perioada de activitate a grupurilor de inițiativă, sub semnătura persoanelor responsabile, cu respectarea următoarelor termene:**   1. **în termen de 3 zile de la deschiderea contului cu menţiunea „Fond electoral”/„Destinat grupului de inițiativă” şi, ulterior, săptămânal conform graficului aprobat de Comisie în programul calendaristic;** 2. **în termen de 2 zile după ziua votării, pentru întreaga campanie electorală (raport final);** 3. **în cazul grupurilor de inițiativă, raportul final pentru întreaga perioadă de activitate a grupului de inițiativă se depune în termen de cel târziu 3 zile de la data prezentării sau, după caz, de la data limită de prezentare a listelor de subscripție către consiliul electoral de circumscripție.**   **(5) Rapoartele privind finanţarea activității grupurilor de inițiativă și a campaniilor electorale se prezintă utilizând, în mod obligatoriu, metode automatizate de raportare electronică, prin subsistemul informatic „Control Financiar”, parte componentă a Sistemului Informațional Automatizat de Stat „Alegeri”, iar la solicitarea Comisiei Electorale Centrale şi pe suport de hârtie*.***  **(6) Rapoartele privind finanţarea activității grupurilor de inițiativă și a campaniilor electorale, primite în condiţiile alin.(3) și (4), sunt verificate în prealabil de Comisia Electorală Centrală, sau după caz de consiliul electoral de circumscripție, în ceea ce priveşte caracterul complet al informaţiei şi corespunderea cu cerinţele de întocmire a acestora.**  **(7) Dacă informaţia prezentată de către grupul de inițiativă, concurentul electoral, participantul la referendum în condiţiile alin.(1) și (2) este incompletă și/sau documentele aferente nu au fost atașate la raport, Comisia Electorală Centrală, sau după caz consiliul electoral de circumscripție, are dreptul să solicite subiectului care le-a prezentat date și/sau documente suplimentare, iar acesta este obligat să le prezinte în termenul indicat, dar nu mai mult de 48 de ore din momentul solicitării.**  **(8) În termen de cel mult 24 de ore de la recepţionarea și/sau acceptarea rapoartelor, verificate în prealabil în condițiile alin. (6), Comisia Electorală Centrală asigură plasarea acestora pe pagina sa web, iar consiliile electorale de circumscripţie le vor expedia spre publicare pe paginile web ale Comisiei Electorale Centrale şi autorităţilor administraţiei publice locale corespunzătoare, respectând legislaţia cu privire la protecţia datelor cu caracter personal.**  **(9) În sensul respectării legislației cu privire la protecţia datelor cu caracter personal, rapoartele publicate în condițiile alin. (8) vor conține deschise vizualizării rubricile ce includ datele și informațiile cu privire la donatorii persoane fizice, după cum urmează: numele şi prenumele, funcţia, locul de muncă/ocupaţia. Celelalte informații se califică drept date cu caracter personal, iar accesul persoanelor interesate la acestea se va asigura în condițiile deținerii de către organul electoral respectiv a consimțământului subiectului datelor cu caracter personal, precum și cu respectarea altor rigori stabilite de legislația cu privire la protecția datelor cu caracter personal.**  **(10) Rapoartele privind finanțarea activității grupurilor de inițiativă și a campaniilor electorale sunt verificate și analizate de Comisie, sau după caz de consiliul electoral de circumscripție, care adoptă o hotărâre în acest sens.**  **(11) În scopul verificării și examinării rapoartelor, Comisia Electorală Centrală sau, după caz, consiliul electoral de circumscripție are dreptul să solicite persoanelor fizice, iar celor juridice, indiferent de forma juridică de organizare, informații necesare deținute de acestea în limita competențelor. Subiecții sesizați sunt obligați să prezinte informațiile solicitate în termenul stabilit, dar nu mai târziu de 48 de ore din momentul înregistrării solicitării. La cerere și în funcție de natura informației solicitate, acest termen poate fi extins de către Comisia Electorală Centrală, sau după caz de consiliul electoral de circumscripție, însă, în total, termenul acordat nu va depăși 3 zile.**  **(12) Pentru elucidarea unor suspiciuni rezonabile, Comisia Electorală Centrală, sau după caz consiliul electoral de circumscripție, poate colabora cu sau sesiza autoritățile publice care dețin sisteme informaționale publice și/sau au atribuții de control, în vederea prezentării informațiilor necesare sau efectuării unor verificări suplimentare, în limita competențelor funcționale ale acestor autorități*.*** | A.O „Promo-LEX” | 39  40  41  42  43  44  45  46  47  48 | 1) *La alin. (1)*, ***se recomandă*** completarea alineatului cu următorul text:  *„și conțin minim următoarele informații:*  *a) datele de identificare ale persoanei fizice sau juridice care a donat mijloace financiare (numele şi prenumele, funcţia, locul de muncă/ocupaţia, regiunea/raionul de domiciliu);*  *b) lista tuturor donaţiilor primite, inclusiv natura şi valoarea fiecărei donaţii în bani, mărfuri, obiecte, lucrări sau servicii;*  *c) valoarea totală a donaţiilor şi numărul donatorilor;*  *d) lista donaţiilor rambursate ca urmare a depăşirii plafoanelor stabilite;*  *e) datele de identificare ale persoanei fizice sau juridice căreia i-au fost achitate mijloace financiare din contul „Fond electoral” şi scopul cheltuielilor respective;*  *f) sumele datoriilor, numerele actelor financiare de evidenţă şi alte informaţii concludente;*  *g) informaţia contabilă a persoanelor juridice fondate sau controlate în alt mod de partidul politic respectiv pentru perioada corespunzătoare*  *h) donaţii sub formă de proprietăţi, bunuri, servicii gratuite sau în condiţii mai avantajoase decît valoarea comercială (de piaţă), achitarea unor bunuri sau servicii utilizate de partid*.”  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) *La alin. (3)*, ***se recomandă*** înlocuirea referinței la alin. (3) cu alin. (4).  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (3) lit. b)*, dat fiind faptul că a fost propusă ziua de sâmbătă drept ziua alegerilor, ***se recomandă*** substituirea textului „în termen de 2 zile” cu textul „în termen de 3 zile”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *La alin. (4), la lit. b)*, dat fiind faptul că a fost propusă ziua de sâmbătă drept ziua alegerilor, ***se recomandă*** substituirea textului „*în termen de 2 zile*” cu textul „*în termen de 3 zile*”.  5) *La alin. (5)*, pentru a concretiza că prevederea se referă la toate tipurile de rapoarte, ***se recomandă*** includerea după textul „*campaniilor electorale*” a sintagmei *”, prevăzute la alin. (3) și (4),*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  6) *La alin. (8)*, ***se recomandă*** completarea enunțului după „*plasarea acestora pe pagina sa web*” cu textul *„în format reutilizabil”.*  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  7) *La alin. (8)*, se propune excluderea textului de la finalul alineatului „*respectând legislația cu privire la protecția datelor cu caracter personal*”.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  7) *La alin. (9)*, ***se recomandă*** următoarea redacție a alineatului:  „*În scopul respectării legislației privind accesul la informație și libertatea de exprimare și protecția datelor cu caracter personal, rapoartele publicate în condițiile alin. (8) vor conține deschise vizualizării rubricile ce includ datele și informațiile cu privire la donatorii persoane fizice, după cum urmează: numele și prenumele, ultimele patru cifre ale IDNP sau altui cod unic atribuit în buletinul provizoriu, locul de muncă și funcția publică sau de demnitate publică ocupată dacă este cazul, precum și data donației, suma donată și modul efectuării donației.*  *Accesul la celelalte categorii de date poate fi acordat la cerere entităților care urmăresc scopurile statutare cum ar fi: investigații jurnalistice, respectarea regimului declarării averii, monitorizarea procesului electoral și finanțării partidelor politice*.”  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  8) *La alin. (11)*, ***se recomandă*** expunerea primei propoziții din alineatul (11) în redacție nouă, după cum urmează:  „*În scopul verificării și examinării rapoartelor, Comisia Electorală Centrală sau, după caz, consiliul electoral de circumscripție are dreptul să solicite și să primească de la persoanele fizice, și celor juridice, indiferent de forma juridică de organizare, informații necesare (inclusiv date cu caracter personal, informații atribuite la secret comercial, bancar, fiscal etc.) de acestea în limita competențelor*.”  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  9) ***Se propune*** Completarea alin. (12) la final cu următoarea frază:  „*În scopul realizării acestor sarcini, Comisia Electorală Centrală este în drept de a consuma informația necesară prin intermediul platformei de interoperabilitate*.”. | ***Se acceptă parțial***.  *Rapoartele financiare vor conține informații despre: numele și prenumele deplin al donatorului, numărul de identificare personal (IDNP), domiciliul, ziua, luna și anul nașterii, locul de muncă, funcția deținută (ocupația/genul de activitate), calitatea de membru de partid, surse de venit sau finanțare a donatorului, numărul de identificare de stat (IDNO) și denumirea persoanei juridice*.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  ***Nu se acceptă***.  Considerăm că norma propusă este una clară și vizează toate rapoartele ce urmează a fi prezentate de grupurile de inițiativă și de concurenții electorali.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Aspectul dat fa fi dezvoltat în regulamentul aprobat de Comisie.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Principiul respectării legislației în domeniul datelor cu caracter persoanal reprezintă o importanță deosebită, inclusiv în cadrul prezentării/analizei rapoartelor privind finanțarea campaniei electorale sau a activității grupurilor de inițiativă. Respectiv, considerăm că trimiterea la acest principiu trebuie prevăzută expres.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Aliniatul (9) va avea următorul cuprins:  „*În scopul respectării legislației privind accesul la informație și libertatea de exprimare și protecția datelor cu caracter personal, rapoartele publicate în condițiile alin. (8) vor conține deschise vizualizării rubricile ce includ datele și informațiile cu privire la donatorii persoane fizice, după cum urmează: numele și prenumele, locul de muncă și funcția publică sau de demnitate publică ocupată dacă este cazul, precum și data donației, suma donată și modul efectuării donației.*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă***.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  *Aspectul menționat de autorul propunerii va fi dezvoltat în regulamentul Comisiei Electorale Centrale, ținând cont inclusiv de principiile stabilite în Legea nr. 142/2018 cu privire la schimbul de date și interoperabilitate.* |
| dna. Alina Russu | 49 | *La alin. (9)*, ***se recomandă*** să fie enumerate care date pot fi făcute publice de către organul electoral. | ***Se acceptă***. |
| dmn. Sergiu Bozianu (expert A.O. „Promo-LEX” | 50 | *La alin. (4)*, ***se recomandă*** a fi completat cu următorul cuprins: „*În scopul respectării legislației privind accesul la informație și libertatea de exprimare și protecția datelor cu caracter personal, rapoartele publicate în condițiile alin. (8) vor conține deschise vizualizării rubricile ce includ date și informațiile cu privire la donatori, inclusiv cele ce se referă la persoanele fizice, după cum urmează: numele și prenumele, ultimele patru cifre ale IDNP-ului sau ale codului unic atribuit în buletinul provizoriu, locul de muncă și funcția publică sau de demnitate publică ocupată dacă este cazul, data donației și modalitatea donării*”. | ***Se acceptă*** ***parțial***.  Argumentul a fost expus mai sus (a se vedea argumentarea la recomandarea nr. 44) |
| **Articolul 431. Principiile de bază ale efectuării supravegherii şi controlului privind finanţarea activităţii grupurilor de iniţiativă şi privind finanţarea campaniilor electorale**  **(1) Supravegherea finanțării activităţii grupurilor de iniţiativă şi finanţarea campaniilor electorale are scopul de a verifica modul în care grupurile de iniţiativă, concurenţii electorali şi participanţii la referendum respectă cadrul normativ în perioada în care îşi desfăşoară activitatea, inclusiv acela de a verifica corectitudinea, caracterul complet al informațiilor și termenul prezentării rapoartelor financiare cu anexele de rigoare, în limitele declarate și prezentate de subiect.**  **(2) Controlul finanțării activităţii grupurilor de iniţiativă şi finanţarea campaniei electorale are scopul de a verifica modul în care grupurile de iniţiativă, concurenţii electorali şi participanţii la referendum respectă cadrul normativ în perioada în care îşi desfăşoară activitatea, inclusiv prin verificarea conținutului rapoartelor financiare și a documentelor primare contabile, corespunderea acestora cu activitățile de campanie desfășurate și cu reflectarea tuturor veniturilor și cheltuielilor din perioada activităţii grupurilor de inițiativă şi din campania electorală.**  **(3) Supravegherea şi controlul privind finanţarea activităţii grupurilor de iniţiativă şi privind finanţarea campaniilor electorale sunt exercitate din oficiu sau la faţa locului.**  **(4) Rezultatele supravegherii finanţării activităţii grupurilor de iniţiativă şi finanţarea campaniei electorale sunt aprobate prin hotărâre de către Comisia Electorală Centrală, sau după caz de consiliul electoral de circumscripţie, acestea fiind reflectate în raportul cu privire la rezultatele alegerilor şi referendumurilor.**  **(5) Procedura controlului privind finanţarea activităţii grupurilor de iniţiativă şi finanţarea campaniilor electorale cuprinde un ansamblu de metode şi operaţiuni de organizare şi desfăşurare a controlului, precum şi de valorificare a rezultatelor acestora şi se organizează prin următoarele metode şi operaţiuni: verificarea faptică, verificarea documentară, verificarea totală, verificarea parţială, verificarea tematică, verificarea operativă, verificarea prin contrapunere. Rezultatele controlului privind finanţarea activităţii grupurilor de iniţiativă şi finanțarea campaniilor electorale se efectuează în termen de 6 luni din momentul confirmării rezultatelor alegerilor şi referendumurilor, care poate fi prelungit la necesitate.**  **(6)Procesul de planificare, organizare și desfășurare a controlului privind finanțarea activității grupurilor de inițiativă, partidelor politice şi a campaniilor electorale sunt stipulate în regulamentele aprobate de Comisia Electorală Centrală.**  **(7) În procesul de supraveghere şi control privind finanţarea activităţii grupurilor de iniţiativă şi privind finanţarea campaniilor electorale, Comisia Electorală Centrală poate solicita documente și/sau explicaţii suplimentare pe care le consideră necesare, iar persoanele responsabile sunt obligate să le depună în termenele stabilite de comisie.**  **(8) Supravegherea şi controlul privind finanţarea activităţii grupurilor de iniţiativă şi privind finanţarea campaniilor electorale pot fi efectuate repetat în cazul în care ulterior au fost depistate circumstanţe noi ce atestă existenţa unor semne de încălcare a cadrului normativ şi, prin urmare, se impune un nou control.**  **(9) Controlul repetat privind finanţarea activităţii grupurilor de iniţiativă şi privind finanţarea campaniilor electorale poate fi efectuat inclusiv în cadrul examinării contestaţiilor și sesizărilor.**  **(10) Controlul repetat privind finanţarea activităţii grupurilor de iniţiativă şi privind finanţarea campaniilor electorale se aprobă prin hotărâre a Comisiei Electorale Centrale.** | A.O „Promo-LEX” | 51  52  53  54 | 1) *Autorul propunerii consideră* că art. 431 necesită a fi revizuit din următoarele considerente:   * Titlul articolului nu corespunde cu textul articolului; * Detaliile privind locul și metodele efectuării supravegherii și controlul finanțării grupurilor de inițiativă și a campaniei electorale, pot fi descrise și în Regulamentele CEC;   În Codul electoral însă trebuie să se conțină norme privind modul și temeiul de inițiere a procedurii de control, perioada procedurii de control/ supraveghere; modul de colectare a datelor/ probelor, inclusiv a declarațiilor concurentului sau grupului de inițiativă; actele prin care se finalizează o procedură de control și după caz tipurile de încălcări și sancțiuni aplicabile în cazul constatării încălcărilor etc.  **\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2) ***Se recomandă*** includerea unui alineat în care să fie specificate eventualele autorități/instituții responsabile de control, pe lângă CEC.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) *La alin. (2)*, controlul respectiv va fi extins și asupra activității partidelor politice?  În calitate de comentariu general la acest asrticol, majoritatea alineatelor nu reglementează cazul partidelor, fiind vorba de campanie electorală și grupuri de inițiativă, iar unele menționează și cazul partidelor, cum ar fi alineatul 6.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) *La alin. (6)*,***se recomandă*** specificarea termenelor în care sunt desfășurate Supravegherea şi controlul – se limitează doar la perioada campaniei electorale, în perioada electorală sau poate fi și în afara perioadei electorale, în cazul în care au fost identificate circumstanțe relevante? | ***Nu se acceptă***.  *Considerăm că norma propusă este una clară*.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Autoritățile cu care conlucrează Comisia Electorală Centrală în exercitarea atribuțiile sale vor fi enumerate la art. 223 din Codul electoral (articol care se va propune a fi introdus).  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Supravegherea și control finanțării activității curente a partidelor politice este stabilită în Legea nr. 294/2007 privind partidele politice.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Aspectele tehnice privind supravegherea și control finanțării atât a partidelor politice, cât și a campaniei electorale/activitatea grupurilor de inițiativă, vor fi detaliate în regulamentele Comisiei Electorale Centrale. |